b"\n_START_ARTICLE_\nCova de Cabrafeixet\n_START_SECTION_\nPintures rupestres\n_START_PARAGRAPH_\nLes pintures es localitzen a l'extrem dret de la cavitat i s'agrupen en tres zones, comptabilitzant un total de 13 representacions._NEWLINE_El primer grup, d'esquerra a dreta, consta de 6 figures: representaci\xc3\xb3 d'un quadr\xc3\xbapede incomplet de 10,7\xc2\xa0cm, un capr\xc3\xad mascle en moviment de 14\xc2\xa0cm, una c\xc3\xa9rvola de 26,1\xc2\xa0cm de formes realistes amb les extremitats replegades, restes de pintura situades darrere del c\xc3\xa9rvol, representaci\xc3\xb3 d'un arquer de 25,8\xc2\xa0cm i una figura incompleta de capr\xc3\xad de 4,8\xc2\xa0cm._NEWLINE_El segon grup, a un metre a la dreta de l'anterior, consta de les figures 7 a 10: representaci\xc3\xb3 masculina de 19\xc2\xa0cm, restes d'una cornamenta de c\xc3\xa9rvol de 5,7\xc2\xa0cm, restes de pigments, i una taca de pigment de forma ovalada._NEWLINE_El tercer grup es troba uns dos metres a la dreta de l'anterior i s'hi han documentat les figures 11 a 13: restes de pigment, representaci\xc3\xb3 d'un c\xc3\xa9rvol incomplet de 15,4\xc2\xa0cm, i restes de possibles quadr\xc3\xbapedes de 15,2\xc2\xa0cm._NEWLINE_Totes elles corresponen a l'estil de les pintures naturalistes llevantines de Catalunya i del Llevant mediterrani. Tamb\xc3\xa9 poden haver estat pintades algunes de les petites concavitats immediates, en les que es conserven restes de pintura."